[{"text_idx": "#000004", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000005", "text": "Imagante la arkitekturan alfabeton de Karibio"}, {"text_idx": "#000007", "text": "Trinidada [eo] artisto kaj grafikisto Nicholas Huggins j\u0302us finis interesan eksperimenton. Ekzistas c\u0302iujara reta projekto nomata 36 Tagoj de Litertipo, kiu \u201cinvitas dezajnistojn, ilustristojn kaj grafikistojn esprimi sian apartan interpretadon de la literoj kaj nombroj de la latina alfabeto\u201d dum 36 sinsekvaj tagoj. Observinte la proponojn dum la pasintaj jaroj, Huggins decidis akcepti la defion farante ion alian \u2013 kreon de arkitektura alfabeto de Karibio."}, {"text_idx": "#000008", "text": "En retpos\u0302ta intervjuo, Huggins konfesis ke c\u0302ar estis \u201ciom timige krei ion novan c\u0302iutage dum 36 tagoj\u201d, li volis aldoni pliajn parametrojn al sia interpreto de la literoj: \u201cTiel mi ekhavis la ideon provi krei ilin konforme al lokaj arkitekturaj formoj.\u201d"}, {"text_idx": "#000009", "text": "La rezulto estas serio kiu kaptas la popolan lingvon de kariba arkitekturo, samkiel g\u0302ian viglan spiriton kaj historion, procezo kiu komencig\u0302is per observado. \u201cMi havas kolekton da fotoj en mia telefono faritaj kiam mi estas haltigita c\u0302e rug\u0302aj trafiklumoj, au\u0306 kiam mi promenas,\u201d diras Huggins, \u201ckaj tio estas la bazo el kiu mi tiras iujn elementojn. Foje mi eble estas veturanta au\u0306 estas sen mia telefono, do se mi vidas ion, mi faras mensan bildon de tio kion mi vidis, uzas diversajn teknikojn por helpi min memori, kaj kiam mi estas hejme mi faras skizon de kio ajn g\u0302i estis.\u201d"}, {"text_idx": "#000010", "text": "Artisto Nicholas Huggins laboranta pri la kariba alfabeta serio per sia iPad. Foto de Huggins, uzata kun permeso."}, {"text_idx": "#000011", "text": "Por c\u0302i tiu projekto li desegnis c\u0302iujn literojn en sia skizolibro, kaj kiam li ig\u0302is kontenta, li uzis la programon Procreate por ilustri la finajn pecojn. Stile li celis modernan estetikon, kvankam iuj el la bildoj omag\u0302as lokajn konstruaj\u0302ojn de kultura heredaj\u0302o, kies arkitekturaj stiloj tendencas al baronia stilo* kiel c\u0302e la kastelo de Stollmeyer, au\u0306 al angla-barata stilo kiel c\u0302e la log\u0302ejo de la romkatolika c\u0302efepiskopo."}, {"text_idx": "#000013", "text": "Huggins intence intermetis tiajn famajn lokojn situantajn c\u0302irkau\u0306 la Queen's Park Savannah [Savana Parko de la Reg\u0302ino], kiuj estas parto de la fama Magnificent Seven de Trinidado, kun pli kutimaj konstruaj\u0302oj, kiuj pli alparolas regionan dezajno-estetikon. \u201cTiel,\u201d li diras, \u201chomoj povas imagi siajn proprajn spertojn kaj ligi la ilustraj\u0302ojn al siaj propraj memoroj pri Trinidado kaj Tobago [eo] kaj la pli larg\u0302a Karibio.\u201d"}, {"text_idx": "#000018", "text": "La skizo ankau\u0306 multe aspektas kiel detalo de la stadiono Hasely Crawford en Port of Spain [eo]."}, {"text_idx": "#000020", "text": "Dum la interpreto de Huggins de la s\u0302tuparoj tipe vidataj ekstere de hejmoj en centra kaj suda Trinidado, multaj ofte konstruitaj sur stilzoj, tuj elvokas kariban estetikon, lia plej s\u0302atata estas hazarda elekto inter A, J au\u0306 N."}, {"text_idx": "#000023", "text": "Kiel unueca serio, la kariba arkitektura alfabeto impresas kiel kunfandigo de regionaj arkitekturo kaj lingvo. \u201cEn mia laboro,\u201d Huggins klarigas, \u201cmi konstante provas difini au\u0306 eltrovi kariban estetikon. Mi provas fari g\u0302in per mia ilustrado kaj ankau\u0306 per mia grafikdezajna praktikado:"}, {"text_idx": "#000024", "text": "Caribbean architecture is something that is so unique and maybe something that is taken for granted by the average person. Even if you just look at the colours we see on a daily basis, which are all choices made by each individual homeowner, it creates a mishmash of bright colours that dot our cities and towns; and of course we are fortunate that this is against a backdrop of blues and greens."}, {"text_idx": "#000025", "text": "La kariba arkitekturo estas io kio estas tre unika kaj eble io kio estas rigardata kiel evidenta fare de la averag\u0302a homo. Ec\u0302 se vi nur rigardas la kolorojn kiujn ni vidas c\u0302iutage, c\u0302iuj el kiuj estas elektoj faritaj de c\u0302iu individua domposedanto, g\u0302i kreas miksaj\u0302on de helaj koloroj kiuj punktas niajn urbojn kaj urbetojn; kaj kompreneble ni bons\u0302ancas ke tio c\u0302i estas kontrau\u0306 fono de bluaj kaj verdaj koloroj."}]